9. การควบคุมภายใน

การบริหารของบริษัท ไอ.ซี.ซี. อินเตอร์เนชั่นแนล จำกัด (มหาชน)
ยังอยู่ภายใต้ปรัชญาของการทำงาน

เป็นทีม บนพื้นฐานของความโปร่งใส และธรรมาภิบาลที่ดี
ซึ่งเป็นปรัชญาการบริหารของบริษัทมาโดยตลอด

การบริหารงานภายใต้ปรัชญาดังกล่าวเป็นปัจจัยสำคัญที่ทำให้บริษัทมีประสิทธิผลด้านการควบคุมภายในมาอย่างต่อเนื่อง

ในการประชุมคณะกรรมการบริษัทครั้งที่ 10/2555 เมื่อวันที่ 26 กุมภาพันธ์ 2556
โดยมีคณะกรรมการตรวจสอบเข้าประชุมด้วย
คณะกรรมการบริษัทมีความเห็นตรงกับความเห็นของคณะกรรมการตรวจสอบ
ในเรื่องเกี่ยวกับระบบการควบคุมภายในของบริษัท ไอ.ซี.ซี. อินเตอร์เนชั่นแนล จำกัด (มหาชน)
ในปี 2555 โดยมีสาระ สำคัญดังต่อไปนี้

บริษัทฯ ว่าจ้างนิติบุคคลภายนอก เป็นที่ปรึกษาดูแลคุณภาพงานด้านตรวจสอบภายใน
และระบบการควบคุมภายใน เพื่อให้บริษัทฯ
มีการปรับปรุงตนเองให้ทันสภาพแวดล้อมทั้งภายในและภายนอกที่เปลี่ยนแปลงตลอดเวลา ในปี 2555
บริษัทฯ ได้ว่าจ้างบริษัท สอบบัญชีธรรมนิติ จำกัด ซึ่งเป็นการว่าจ้างที่ต่อเนื่องมาตั้งแต่

ปี 2547 บริษัท สอบบัญชีธรรมนิติ ได้ประสานงานกับเลขานุการคณะกรรมการตรวจสอบ
ผู้รับผิดชอบหน่วย

งานตรวจสอบภายในของบริษัท และรายงานตรงต่อคณะกรรมการตรวจสอบอย่างต่อเนื่องทุกเดือน
เพื่อเพิ่ม ประสิทธิผลในงานตรวจสอบให้ดียิ่งขึ้นในกระบวนการตรวจสอบภายใน

หน่วยงานตรวจสอบภายในของบริษัทร่วมกับบริษัท สอบบัญชีธรรมนิติ จำกัด
นำผลการตรวจสอบไปหารือกับกรรมการผู้อำนวยการก่อนรายงานเป็นบันทึกต่อคณะกรรมการตรวจสอบทุกเดือน
และนำเสนอผลการตรวจสอบภายในต่อคณะกรรมการตรวจสอบ
เพื่อรับทราบผลการตรวจสอบและแลกเปลี่ยนข้อคิดเห็นเกี่ยวกับแนวคิดในการตรวจสอบ
โดยเฉพาะอย่างยิ่งในเรื่องการควบคุมการบริหารการขาย
เพื่อให้สอดคล้องและสามารถรองรับการเปลี่ยนแปลงในธุรกิจของบริษัท
ที่มีความหลากหลายและซับซ้อนมากขึ้น และร่วมกันวางแผนการตรวจสอบในปีต่อไป
สำหรับการตรวจสอบในปี 2555 นั้น บริษัท สอบบัญชีธรรมนิติ จำกัด
ในฐานะที่ปรึกษางานด้านตรวจสอบภายใน ได้สรุปความเห็นเรื่องประสิทธิผลการควบคุมภายใน
ว่าบริษัทฯ มีระบบการควบคุมภายในที่เพียงพอและเหมาะสม

  องค์กรและสภาพแวดล้อม

  องค์กรและสภาพแวดล้อมของบริษัท มีลักษณะที่ทำให้ฝ่ายบริหารสามารถดำเนินงานได้อย่างมี

ประสิทธิภาพ
มีเป้าหมายในการดำเนินธุรกิจที่สามารถติดตามและประเมินผลการดำเนินงานได้อย่างชัดเจน

และบริหารงานบนฐานของความโปร่งใสและความยุติธรรม
โดยคำนึงถึงความเป็นธรรมต่อลูกค้าเป็นสำคัญ

 การบริหารความเสี่ยง

  คณะกรรมการบริหารความเสี่ยง ซึ่งประกอบด้วย นายอมร อัศวานันท์ เป็นประธานคณะกรรมการ

นายธรรมรัตน์ โชควัฒนา นายไพโรจน์ หิรัญวงศ์สว่าง นางสาวมัญชุสา ธีรพงษ์พิพัฒน์ นายณัฐพัฒน์

เพ็ชรรัตนาภรณ์ นางพิธชา ภู่สุนทรศรี เป็นกรรมการ และนางดวงฤดี มิลินทางกูร
เป็นกรรมการเลขานุการ

ได้รายงานความก้าวหน้าในการบริหารความเสี่ยงในปี 2555 ให้คณะกรรมการตรวจสอบทราบ

ในปี 2555 บริษัทฯ ได้มอบหมายให้หน่วยงาน “Corporate System Development”
ซึ่งเป็นหน่วยงานที่

เป็นกลไกสำคัญในการปรับปรุงและพัฒนาระบบงานของบริษัท วางแผน
ดำเนินงานปรับปรุงและพัฒนาระบบ

งาน สอบทานระบบงาน และติดตามให้เกิดการปรับปรุงและพัฒนาระบบงานด้านการปฏิบัติ
(Operational System)

ให้เกิดประสิทธิภาพและประสิทธิผล ภายใต้เป้าหมายที่คณะกรรมการบริหารความเสี่ยงกำหนด
โดยยังคงมุ่งเน้นให้มีจุดควบคุม (Control Point) และระบบ Check and Balance
ที่เหมาะสม

การควบคุมการปฏิบัติงานของฝ่ายบริหาร

  บริษัท ไอ.ซี.ซี. อินเตอร์เนชั่นแนล จำกัด (มหาชน) ได้กำหนดขอบเขตอำนาจหน้าที่
  และอำนาจใน

การอนุมัติวงเงินของฝ่ายบริหารในแต่ละระดับไว้อย่างชัดเจน และเป็นลายลักษณ์อักษร
ในกรณีที่มีการทำ

ธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทฯ
ได้ปฏิบัติตาม

ขั้นตอนและกฎเกณฑ์ของทางการอย่างเคร่งครัด

  เพื่อเน้นความชัดเจนในการปฏิบัติหน้าที่ของพนักงานบริษัทที่ถูกต้องตามกฎหมาย บริษัทฯได้กำหนด

ให้พนักงานต้องปฏิบัติตามกฎระเบียบข้อบังคับของบริษัท
และกฎหมายที่เกี่ยวข้องอย่างเคร่งครัดในนโยบาย

การกำกับดูแลกิจการ จริยธรรมธุรกิจ และจรรยาบรรณพนักงาน

  คณะกรรมการตรวจสอบ ได้พิจารณารายการระหว่างกันร่วมกับผู้อำนวยการฝ่ายบัญชีการเงินและ

สารสนเทศ บนพื้นฐานของความโปร่งใสของรายการ จำนวน 6 รายการ
ผลประโยชน์ที่บริษัทสามารถ

คาดหวังได้ตามสภาวะของตลาด และความขัดแย้งของผลประโยชน์ของผู้ที่เกี่ยวข้อง
ก่อนที่จะเสนอให้

คณะกรรมการบริษัทพิจารณาอนุมัติ

  ในระหว่างปี คณะกรรมการบริษัท มีนโยบายให้ฝ่ายบริหารสรุปเรื่องที่มีนัยสำคัญที่ผูกพันบริษัท ซึ่ง

ได้กระทำไปภายใต้อำนาจหน้าที่ของผู้รับมอบอำนาจมาให้คณะกรรมการบริษัทรับทราบเป็นระยะๆ
เป็นการ

เสริมสร้างบรรษัทภิบาล และเป็นการบริหารความเสี่ยงที่ดีขึ้น

นอกจากนี้
คณะกรรมการบริษัทและฝ่ายบริหารกระตุ้นและเน้นให้พนักงานมีวินัยที่ดีในการปฏิบัติงานภายใต้กฎเกณฑ์
และขอบเขตของทางการ
ตลอดจนการยึดกฎธรรมาภิบาลทุกข้อที่กำหนดโดยตลาดหลักทรัพย์-แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

  ระบบสารสนเทศและการสื่อสารข้อมูล

  บริษัทฯ ได้เสนอข้อมูลอย่างเพียงพอ เพื่อให้คณะกรรมการบริษัทพิจารณา
  และนัดวันประชุมล่วงหน้า

อย่างเพียงพอ

  ระบบการติดตาม

  บริษัทฯ กำหนดเป้าหมายการดำเนินธุรกิจอย่างชัดเจน เป็นลายลักษณ์อักษร
  และมีระบบในการติดตาม

ผลการดำเนินงาน และแนวทางการแก้ไข
เมื่อผลการดำเนินการแตกต่างไปจากเป้าหมายที่กำหนดไว้

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบบริษัท ไอ.ซี.ซี. อินเตอร์เนชั่นแนล จำกัด (มหาชน) ประกอบด้วย

ดร. ธีระพงษ์ วิกิตเศรษฐ เป็นประธานกรรมการตรวจสอบ นายอมร อัศวานันท์ พล.ต.อ. สมชาย
ประภัสภักดี นางดวงพร สุจริตานุวัต เป็นกรรมการตรวจสอบ และนางดวงฤดี มิลินทางกูร
เป็นเลขานุการคณะกรรมการ-ตรวจสอบ
มีหน้าที่กำกับดูแลรายงานงบการเงินให้มีความถูกต้องเชื่อถือได้ จัดให้มีระบบการควบคุมภายในที่

เหมาะสม และมีประสิทธิภาพ เสนอให้บริษัทฯ แต่งตั้งผู้ตรวจสอบบัญชี
และปฏิบัติงานอื่นที่คณะกรรมการบริษัทมอบหมาย

ในปี 2555 คณะกรรมการตรวจสอบได้แต่งตั้งบริษัท เคพีเอ็มจี ภูมิไชย สอบบัญชี จำกัด เป็นผู้ตรวจ

สอบบัญชีของบริษัทแทนบริษัท สอบบัญชี ดี ไอ เอ อินเตอร์เนชั่นแนล จำกัด
ซึ่งเป็นผู้ตรวจสอบบัญชีของ

บริษัทตั้งแต่ปี 2545 คณะกรรมการตรวจสอบได้ประชุมร่วมกัน 10 ครั้ง
โดยเชิญผู้อำนวยการฝ่ายบัญชีการเงิน

และสารสนเทศ ผู้อำนวยการฝ่ายทุกฝ่ายของบริษัท ผู้แทนของบริษัท เคพีเอ็มจี ภูมิไชย สอบบัญชี
จำกัด

และบริษัท สอบบัญชีธรรมนิติ จำกัด ที่ปรึกษางานด้านตรวจสอบภายในของบริษัท
เข้าร่วมประชุมในวาระที่เกี่ยวข้อง เพื่อพิจารณาและแลกเปลี่ยนข้อคิดเห็นในเรื่องงบการเงิน
ระบบการควบคุมภายในของบริษัท

รายการระหว่างกัน การบริหารความเสี่ยง และมีข้อสรุปที่เป็นสาระสำคัญต่อไปนี้

1) เห็นด้วยกับข้อสรุปของผู้แทนบริษัท เคพีเอ็มจี ภูมิไชย สอบบัญชี จำกัด ว่างบการเงินของบริษัท

มีความถูกต้องในสาระสำคัญ ตามที่ปรากฏในรายงานของผู้สอบบัญชีในรายงานประจำปี

2) มีความเห็นร่วมกันกับบริษัท สอบบัญชีธรรมนิติ จำกัด ว่า บริษัท ไอ.ซี.ซี. อินเตอร์เนชั่นแนล

จำกัด (มหาชน) มีระบบการควบคุมภายในที่เพียงพอและเหมาะสม

3) พิจารณารายการระหว่างกันบนพื้นฐานของความโปร่งใสของรายการ ผลประโยชน์ที่คาดหวัง

ของบริษัท ไอ. ซี. ซี. อินเตอร์เนชั่นแนล จำกัด (มหาชน) ตามสภาวะของตลาด
และความขัดแย้งของผล

ประโยชน์ระหว่างผู้ที่เกี่ยวข้อง
และได้เสนอให้คณะกรรมการบริษัทพิจารณาอนุมัติรายการระหว่างกันรวม

ทั้งหมด 6 รายการ

4) พิจารณาสอบทานการปฏิบัติงานตามระบบงานที่กำหนดไว้ ซึ่งบริษัทฯ มีการปฏิบัติตาม พ.ร.บ.
หลักทรัพย์และตลาดหลักทรัพย์ ข้อกำหนดของ ก.ล.ต. และตลาดหลักทรัพย์แห่งประเทศไทย
ตลอดจนกฎหมายอื่นๆ ที่เกี่ยวข้องกับการดำเนินธุรกิจของบริษัท

ธีระพงษ์ วิกิตเศรษฐ

  (ดร.ธีระพงษ์ วิกิตเศรษฐ)

ประธานกรรมการตรวจสอบ